
DISSERTATIO  MEDICA  INAUGURALIS 


QUAEDAM 

DE 

HEPATITIDE 

COMPLECTENS. 


PRAEFANDA.* 

a 

Cjocrates  alicubi  dixit,  melius  excultum  iri 
medicinam,  si  viri  artis  salutiferae  studiosi, 
quibus  ipsi  plecterentur,  eos  morbos  solos  sana¬ 
re  gnaviter  se  accingerent.  Huic  philosopho 
claro  mihi  in  animo  est  consentire,  ideoque 
morbum,  quo  in  India  Orientali  diu  laborabam, 
tractare  volui,  neque  ab  ejus  impetu  insidioso, 

DE  HEPATITIDE. 


cum  in  patrium  solum  rediissem,  adhuc  prorsus 
immunis. 

Hepatitis  morbus  est,  qui,  plane  nomine,  ex 
hepate  inflammato  originem  trahit.  Huic  qui¬ 
dem  vitio,  nunquam  non  lethali,  viscus  jam  dic¬ 
tum,  praesertim  in  coelo,  quo  radii  solis  nimis 
propinqui  maxime  torrent,  admodum  proclive 
est ;  ideoque  omnium,  praecipue  illorum,  quibus 
in  calidas  regiones  transire  mens  est,  ibique  pro 
tempore  degere,  vel  medicinam  facere,  atten¬ 
tionem,  optimo  jure,  sibi  vindicat. 

Hoc  enim  organon  sane  toto  in  corpore  longe 
amplissimum  est,  et  munere  ad  salutem  haud  par¬ 
vo  perfungitur.  Ad  bilem  secernendum  desti¬ 
nari  videtur,  ex  qua  nimis  parca,  nimis  copiosa, 
vix  aut  ne  vix  quidem  diu  valebit  homo. 

Morbus,  quem  prosequimur,  sub  duplice  for¬ 
ma  conspicitur,  acuta  nempe  et  chronica ;  de 
utraque  in  ordine,  quam  brevissime  loqui  consi¬ 
lium  est. 

His  verbis,  illam  Cullenus  noster  concinne 
definit :  “  Pyrexia  ;  hypochondrii  dextri  tensio 
et  dolor,  saepe  pungens,  pleuritici  instar,  sae- 

pius  obtusus  ;  dolor  ad  claviculam  et  summum 
humeri  dextri ;  decubitus  in  sinistrum  latus  dif¬ 
ficilis  ;  dyspnoea  ;  tussis  sicca ;  vomitus  ;  singul¬ 
tus.” 

Hac  definitione  quidem  concinna,  nulla  vix 
melior  dari  potest,  sed  paulo  fusius  disserere 
placet. 


DE  SIGNIS  HEPATITIDIS  ACUTAE. 

Species  acuta,  nonnunquam,  in  calidis  regio¬ 
nibus,  signis  adeo  levibus  incipit,  ut  malum  ad¬ 
esse  omnino  lateat ;  sed  haud  raro  accedunt 
languor,  lassitudo,  et  capitis  dolor,  quibus  ut  se 
male  habeat,  homo  bene  novit.  Paucis  enim 
horis  elapsis,  urgent  anxietas,  sensusque  pleni¬ 
tudinis,  quae  cum  horroribus  ac  rigoribus  quam 
maxime  perturbant.  Post  horrores  tam  urgen¬ 
tes,  aliquando  corpus  plus  solito  calet,  sensus¬ 
que  angustiae,  temporalibus  arteriis  valde  mi¬ 
cantibus,  circa  frontem  praecipue  vexat.  De- 

hinc  turgescit  facies,  cum  dolore  capitis  acuto ; 
et  febre  perstante,  omnia  ingravescunt  mala. 
Aeger  nunc,  aridis  faucibus,  haud  parvum  bi¬ 
bere  cupit,  sitique  inexplebili  mens  pariter  ac 
corpus  languescit.  Haud  infrequenter  ne  miser 
quidem  alte  dormire  potest,  sed  subito  somno 
excitatus,  somniisque  horrendis  vexatus,  summa¬ 
que  inquietudine  bene  multas  vigilat  horas,  siti 
nequaquam  cessante.  Inde  silentio  noctis  maxi¬ 
me  aegrotat,  mane  cibum  fastidit,  quodcunque 
parce  edat  male  olere  putat ;  circa  fauces  ares¬ 
cens  saepenumero  tussit,  sed  nil  exscreat,  sor¬ 
deque  nigra  alte  obductis  dentibus,  vires  corpo¬ 
ris  haud  tarde  consumuntur.  Concoctione  cibi 
ita  impedita,  anima  foetida  fit,  abdomen  infla¬ 
tione  haud  minus  intenditur,  quam  ructus  fre¬ 
quentes  non  nihil  levant.  Praeterea,  ex  hypo¬ 
chondrio  dextro  potius  ad  cartilaginem  ensi- 
formem  oritur  dolor,  qui  modo  pungens,  mo¬ 
do  magis  levis,  sed  alias  fere  ad  mediam  ster¬ 
ni  partem  usque,  alias  ad  summum  humeri 
dextri  tendit,  maximas  insperando,  vel  hepar 
manu  premendo,  molestias  illaturus.  Accedit 

porro  dyspnoea,  quae  fere  semper  tussi  sicca  an¬ 
git  ;  neque  aeger  tam  bene  sinistro  quam  dex¬ 
tro  latere  cubat,  sed  mirum  in  modum  singultit. 
Alvus  plerumque  torpet,  et  bilis  fluxu  obstruc¬ 
to,  faeces,  si  aliquae,  plumbi  instar,  inalbescunt, 
et  urina  parca  colore  flavo  omnia  tingit.  Inde 
fere  omnia  incipiunt  signa  icteri,  cum  cute  pru¬ 
riente  et  sapore  oris  amaro.  Aliquando  vero 
alvus  soluta,  et  stercora  magna  in  copia  deji¬ 
ciuntur,  cum  notis,  quae  speciem  biliosae  diar¬ 
rhoeae  induunt.  Denique,  per  totum  hujus  spe¬ 
ciei  cursum,  arteriae  maxima  vi  saliunt,  nisi  fi¬ 
nem  versus,  ubi  gradatim  quiescit  febris,  alia¬ 
que  indicia  pede  tardo  obrepunt,  quae  chroni¬ 
cam  designant  speciem,  de  qua  in  ordine. 


DE  SIGNIS  HEPATITIDIS  CHRONICAE. 

Haec  species  sub  initio  haud  bene  definitur. 
Corpus  universum  rapit  torpor,  cum  ignaviae 
amore,  quem  talis  moeror  excipit  cum  somno- 

lentia,  ut  nihil  evadat  aegro  jucundum.  Mor¬ 
bus  jam  miserum  depascens,  et  vires  ejus  tam 
multum  exhaurit,  et  talem  maciem  cito  inducit, 
ut  omnia  per  cutem  ossa  saepius  promineant. 
Vultus,  qui  prius  secunda  valetudine  floruit, 
nunc  squalidus  pallescit,  et  oculi  lividi,  hebe¬ 
tes,  deinde  summa  cutis,  multo  altius  flaves¬ 
cunt.  Dum  talia  perstant  indicia,  suo  munere 
ventriculus  vix  potest  perfungi,  et  inflatio  cum 
nausea,  nec  non  vomitus  vexant,  aliaque  haud 
pauca  dyspepsiae  signa.  Alvus  plerumque  as¬ 
tricta,  cum  cibi  fastidio  ;  interdum  soluta,  cum 
maximo  edendi  desiderio,  et  miser  post  pastum 
anhelans,  pariter  de  animo  demisso  ac  abdomi¬ 
ne  intenso  multum  conqueritur.  Dum  tarda 
perstat  alvus,  anxietas,  nec  non  vagi  dolores,  to¬ 
ti  corpori  obrepunt,  et  inquietudo  per  noctem 
somnum  tollit.  Quamvis  usu  purgantium  intes¬ 
tina  solvuntur,  tamen  sua  sponte  vix  unquam 
respondent,  nisi  medicamentis.  Gingivae  quo¬ 
que  praeter  naturam  durescunt,  adeo  ut  vix  eas 
cieat  hydrar gyrus  magna  in  copia.  Cor  in  ple- 
risque  exemplis  haud  plus  aequo  micat;  sed 

nonnunquam,  morbo  progrediente,  aliter  ac  in 
salute  pulsat,  et  haud  infrequenter  finem  versus 
intermittere  sentitur.  Pulsus  vero  aortae  ab¬ 
dominalis  hepar  versus,  me  teste,  multum  mali 
tulit,  et  arteriae  temporales  citius  pulsantes, 
aerumnae  addunt.  Quinetiam,  diu  observatum 
est,  qui  nuper  ex  febre  intermittente  sive  dy¬ 
senteria  convalescebant,  eos  haud  infrequenter 
insidiosa  corripi  molestia,  quae,  pariter  notitiam 
omnium  fugiens,  tamen  verum  hepatis  vitium 
induxit  vix  medicabile.  Illico  abdomen  intu¬ 
mescit,  et  ingens  jecoris  moles,  simul  cum  in¬ 
solita  ejus  duritie,  tactui  explorantis  satis  patet, 
et  dolores  excitando,  praecipue  post  plenius 
edendum,  haud  minus  acuti,  ita  aegrum  inquie¬ 
tant,  ut,  neque  in  sinistro,  neque  facilius  dex¬ 
tro  latere,  et  non  nisi  supinus,  decumbat.  Post 
hanc  hepatis  duritiem,  admodum  tarda  solet  al¬ 
vus,  et  nil  dejicitur,  nisi  luti  speciem  induat :  u- 
rina  fusca  sedimentum  copiose  deponit,  et  co¬ 
hors  morborum  aliorum  cito  pede  contendit, 
qui  aerumnae  finem  imponunt. 

DE  FINIBUS  MORBI. 

Hic  morbus  plerumque,  aptis  remediis  adhi¬ 
bitis,  varios  in  fines  decedit,  quorum  felicissi¬ 
mus,  et  fere  omni  in  morbo  magis  optandus  exi¬ 
tus  est  resolutio ;  quae,  nisi  ex  naribus  vel  va¬ 
sis  haemorrhoidalibus  fluat  sanguis,  rarissime 
accedit.  Ad  eundem  finem  pertinent  exhala¬ 
tio  per  cutem  restituta,  secretio  bilis  copiosa, 
nec  non  urinae  fluxus,  quae  sedimentum  large 
deponit.  Adsunt  quoque  exempla,  in  quibus 
pituita  e  pulmonibus  praeter  solitum  aucta  in¬ 
flammationem  solvit.  Ita  morbo  soluto,  omnia 
redeunt  sanitatis  signa,  cibum  summopere  ae¬ 
ger  expetit,  et  assumptum  bene  concoquit :  fe¬ 
bris  gradatim  remittit,  et  vultus  et  oculi  ni¬ 
tent. 

Si  morbus  vero  propriis  remediis  haud  ad  fi¬ 
nem  perducitur,  sed  diutius  residit,  dolores 
imminuuntur,  sensus  ponderis  vel  oppressionis 

et  haud  infrequenter  fluctuationis  satis  super- 
que  manifestus  est.  Cito  horrores  pariter  ac 
rigores  angunt,  omniaque  febris  hecticae  indi¬ 
cia,  quae  morbum  bene  designant,  in  suppura - 

* 

tionem  desiisse.  Si  pars  jecoris  inflammata  ex- 
trorsum  in  fastigium  tendit,  ibi  pus  exiturum, 
abscessu  rupto,  licet  expectare.  Sed  aliter,  ni¬ 
si  adhaesiones  inter  hepar  et  alia  viscera  proxi¬ 
ma  fiant,  ex  quo  fit,  ut  per  pulmones  extussia¬ 
tur,  ex  ventriculo  per  vomitum  emissum  sit, 
et  denique  per  colon  descendat,  interdum  cum 
exitu  fausto.  Quod  si  unquam  revalescit  ae¬ 
ger,  tales  adhaesiones  per  vitam  durant,  quo 
minus  in  latus  sinistrum  decumbat,  nisi  cum 
molestiis. 

Rarissime,  si  unquam,  antequam  mors  su¬ 
pervenit,  in  gangraenam  incidit,  quamvis  mul¬ 
ta  suadere  videantur,  Saundersio  teste,  talem 
eventum  accidisse. 

Quamvis  inflammationem  hujus  visceris  so- 
lertia  medici  in  progressu  ejus  sistat,  sed  non 
penitus  tollat ;  tamen  metuendum  est,  ne  talis 
laesio  duritiem  scirrhosam  induat,  quae  nun- 

quam  ex  acuto,  sed  potius  chronico  hepatis 
morbo  fere  semper  oritur.  Namque  multis  in 
casibus,  ut  supra  dixi,  hepar  ad  ingentem  molem 
tumet,  scirrhosum  fit,  priusquam  suspicari  li¬ 
ceat,  ut  id  inflammatio  unquam  aggressa  sit. 


DE  INCISO  CADAVERE. 

\ 

Inspectio  cadaverum  medico  maximum  in¬ 
fert  fructum  ;  quippe  quae  non  modo  ostendit 
mutationes,  quas  corpus  variis  in  morbis  subit, 
sed  morborum  quoque  rationes,  quae,  nisi  pro 
hac  in  sempiternum  laterent,  et  novas  meden¬ 
di  vias  optime  docet,  quibus  ars  medica  glo¬ 
riam  acquirat. 

Corpore  patefacto,  hepar  lutei  coloris  praeter 
naturam  ampliatur,  membranaque  id  circum¬ 
dans  vasis  sanguineis  conferta,  lympham  coagu¬ 
lantem  effundit,  qua  partes  vicinae  maxime  ad¬ 
haerent.  Sicubi  ad  substantiam  hujus  visce- 

ris  inflammatio  extendit,  id  semper  reperitur 
tactu  durius.  Praeterea,  abscessus  in  numero 
variant ;  saepe  multi,  sed  parvi,  convexam  sive 
concavam  diversis  in  locis ;  interdum  unus,  sed 
maximus  internam  ejus  partem  occupat.  Pus 
in  saccis  longius  detentum  multo  acrius  fit, 
ejusque  virulentia,  multis  testibus,  omnem  ero- 
sit  partem  quam  tetigit,  gangraenam  intesti¬ 
nis,  vitium  immedicabile,  inductura.  Nec  de¬ 
sunt  exempla  post  talem  inflammationem,  in 
quibus  nihil  hepati  simile  relictum  est,  nisi 
aliquid  spongiosum  sanie  repletum. 


DE  DIAGNOSI. 

Nihil  citius  in  lucem  protulit,  quantum  pro¬ 
gressum  quisvis  in  re  medica  fecerit,  aut  quan¬ 
to  medicus  solers  empirico  jactanti  praestiterit, 
quam  diagnosis,  quam  singuli  inter  similes 
morbos  quotidie  edunt.  Ad  recte  morbos 
distinguendum  in  medicina,  mens  aeque  sa- 


12 


DE  HEPATITIDE. 


gax  ac  capax  valde  necessaria  est ;  nam,  mul¬ 
ta,  primo  aspectu,  minimi  momenti  videantur, 
quae  tamen  in  diagnosi  vera  facienda  ad  rem 
multum  pertinent.  Inter  morbos,  quibuscum 
aliquid  hepatitidi  sit  similitudinis,  recensentur 
pneumonia,  gastritis,  rheumatismus,  dyspep¬ 
sia,  morbi  ductuum  bilis,  atque  de  his  singulis 
paucis  in  verbis  disseram. 

i.  Pneumoniae  cum  hepatitide  acuta  multa 
communia  sunt.  In  illa  dolor  in  thorace  sedem 
potius  habet,  tussi  sicca,  spiritum  trahendo,  sed 
non  pressu  auctus  :  Dum  in  hac  dolor  ex  hy¬ 
pochondrio  dextro  ad  claviculam  usque  surgit, 
ibique  premendo  multo  magis  intenditur.  Por¬ 
ro,  in  hepatitide  ventriculus  semper  dolet,  cum 

vultu  flavedine  imbuto,  haud  raro  singultu,  et 

% 

quod  medico  attento  semper  memoria  tenen¬ 
dum  est,  moles  hepatis  decubitum  in  latus  sa¬ 
num  maxime  dolentem  reddit  :  Contra  vero 
in  pneumonia  aeger  facilius  in  latere  affecto 
dormit,  faciesque  magis  rubescit.  Haec  vero 
signa,  altera  an  altera  saeviat,  satis  indicant, 

saltem  in  calidis  regionibus,  ubi  haec  rarissime, 
si  unquam  apparet. 

ii.  Gastritis  ab  hepatitide  multo  facilius  dis¬ 
cerni  potest.  Illi  adsunt  summa  anxietas,  cum 
virium  prostratione,  et  dolor  in  ventriculo  pun¬ 
gens,  qui  nunquam  ad  humerum  tendit,  et  vo¬ 
mitus,  quocunque  ingesto,  instanter  vexans. 
Neque  facies  flavet  ut  in  hepatitide,  sed  pallida. 

in.  Rheumatismus  musculos  jecori  proximos 
rarius  sed  interdum  adoritur,  et  dolor,  etsi  mag¬ 
nus,  nunquam  diu  unam  habet  sedem,  sed  potius 
grandiores  artus  occupat,  cursum  musculorum 
sequens.  Dolor  porro  alternans  gravius  corpo¬ 
ris  motu  urget,  sed  fixus  in  jecore  inflammato 
ardet.  Postremo  illi  absunt  febris,  tussis,  vomi¬ 
tus,  aliaque  multa,  quae  in  nostro  morbo  valde 
angunt. 

v.  Dyspepsia  hepatitidi  chronicae  maxime 
similis,  praecipue  hujus  initium  ab  illa  distin¬ 
guere  fere  impossibile  erit ;  sed  in  stadio  pro¬ 
vectiore,  flavedo  oculorum  ac  cutis,  situs  dolo¬ 
rum  et  pulsus  nonnihil  conferunt.  Huc  etiam 
historia  aegri  spectat,  ac  vitam  an  calidis  re- 

gionibus  unquam  degerit,  vel  prius  eodem  sit 
malo  implicitus,  medicum  semper  oportet  in¬ 
terrogare. 

v.  In  morbis  ductuum  qui  bilem  vehunt,  fe¬ 
bris  minus  ardet,  nec  idem  perstat  dolor  ac  in 
hepatitide  ;  quippe  qui  per  intervalla  cessat,  ite- 
rumque  majore  vi  redit,  sed  in  partem  dolen¬ 
tem  decubitu,  vel  pressu,  imminuitur,  ubi  ex 
spasmo  aut  calculis  originem  ducit. 


DE  RATIONE  SIGNORUM. 

In  mente  est,  pauca  graviorum,  quae  inci¬ 
dunt,  brevissime  absolvere.  Nullum  vero  sig¬ 
num  magis  tenebris  involvitur,  quam  dolor  ad 
claviculam  et  summum  humeri  dextri  ascen¬ 
dens.  De  hoc  auctores  sententiam  dissimilem 
dederunt.  Aliis  persuasum  est,  inflammatio¬ 
nem  ad  dictam  partem  dolentem  porrectam  es¬ 
se  :  dum  alii  opinantur  septum  transversum,  in- 

solita  hepatis  mole  detrahi,  ita  vehementer  in¬ 
tendi  nervum  phrenicum,  qui  a  cervice  origis 
nem  ducit. 

Decubitus  in  latus  sanum  difficilis . —  Hoc  e 
pondere  hepatis  aucto  plane  pendet,  quippe 
quod  ligamenta  inflammata,  et  forsan  vicinis  par¬ 
tibus  adhaerentia,  ita  molestissime  tendit,  ut  ae¬ 
ger  in  latus  affectum  praeoptet  cubare. 

Dyspnoea ,  tussis  et  singultus . — Haec  maxime 
infestant,  postquam  jecur  in  mole  adauctum  sit. 
Haec  enim  intumescentia  septum  transversum 
sursum  premendo,  non  modo  spatium  thoracis 
coarctat,  sed  hunc  musculum  ad  solita  munera 
reddit  ineptum,  inde  sine  dubio  spirandi  difficul¬ 
tatem  inferet ;  sed  quoque  maximus  transverso 
septo  inflammato,  quod  inter  ventriculum  ac 
pulmones  semper  est  consensus,  qui  forsan  tus¬ 
sim  et  singultum  excitet. 

Vomitus . —  Hoc  malum  non  modo  e  consensu 
hepar  inter  ventriculum,  sed  etiam  e  bilis  in¬ 
fluxu,  satis  patet. 

Flave  do  ocidi  et  varii  alvi  status . — Ubi  jecur 
inflammatur,  biliosi  ductus  huic  vicini  ejusdem 

mali  adeo  participes  fiunt,  ut  bilis  ne  quidem 
fluere  in  duodenum  queat.  Vesica  fellis  ideo- 
que  impleta,  bilis  in  sanguinem,  vel  per  vasa 
lymphatica  vel  regurgitatione  manifeste  tran¬ 
sit  per  venam  hepaticam.  Quodcunque  autem 
habeat  iter,  flavedo  primum  in  oculos,  deinde 
per  totam  cutem  est  diffusa.  E  bile  porro  in 
duodenum  suppressa,  alvus  astricta,  et  faeces 
hilis  expertes  albidae  apparent. 

f 

DE  CAUSIS. 

Causae  morborum  vulgo  in  praedisponentes 
ac  excitantes  divisae  sunt.  Hanc  vero  parti- 
tionem  auctores  minimi  faciunt.  Scire  tamen 

-  ^  ,  "  ■'  *  .  -  V  i  •  I  |  s  %  v 

juvat,  illas  ex  rebus  corpori  inhaerentibus,  has 
autem  ex  quocunque  extrorsum,  originem  du- 
cere.  De  utrisque  brevissime. 

Causae  praedisponentes  ad  aetatem,  sexum,  ac 
temperamentum  corporis  spectant. 

Nulla  aetas  esse  reperitur  hujus  morbi  immu- 

nis.  Gregorius  enim,  in  re  medica  primi  no¬ 
minis,  in  suis  praelectionibus  narrat,  quandam 
octo  annos  natam  hepatitide  correptam  esse. 
Adulti  quam  impuberes  magis  proclives  sunt. 
Foeminae,  quam  mares,  minus  obnoxiae. 

Quod  ad  constitutionem  corporis,  qui  pariter 
sanguineo  temperamento  ac  melancholico  gau¬ 
dent,  simul  corripi  saepe  observatum  est,  sed 
aliqui  suadent  hos  prae  illis  frequentius  in  mor¬ 
bum  incidere.  Sed  quis  non  novit  sanguineos 
ad  omnem  phlegmasiarum  speciem  magis  eva¬ 
dere  proclives  ? 

Causae  excitantes  omnia  comprehendunt  quae 
ad  caelum,  malum  morem  spectant,  necnon  ad 
vehementes  corporis  exercitationes,  animi  affec¬ 
tus,  multaque  alia  extranea. 

Caelum ,  malus  mos . — Caelum  sub  quo  vitam 
homo  sequitur,  ejus  corpus  varias  subit  muta¬ 
tiones  ;  laxatur  in  humido,  sed  ardente  ac  fri¬ 
gido  aequaliter  ad  inflammationem  tendit.  Ne¬ 
que  in  horum  alterutrius  extremis  ad  propria 
munera  valet. 

Hoc  nusquam  magis  manifestum  est,  quam  in 

morbo  de  quo  agimus.  Ad  Indiam  utramque 
diu  observatum  est,  praecipue  ad  Orientalem, 
in  inflammationem  incidere  jecur,  et  qui  prius 
frigidas  coluere  regiones,  huic  sub  torrido  so¬ 
le  valde  obnoxios  esse.  Hinc  Britanni,  qui 
pro  lucro  patriam  reliquerunt,  aut  ad  has  re¬ 
giones  aestuosas  pro  bellum  gerendo  trans¬ 
vecti  sunt,  multum  mali  ex  hepatitide  haud 
semel  tulisse  solent.  Unde  sit,  satis  con¬ 
stat.  Annon  ex  prava  vitae  consuetudine  ? 
Assueti  enim  in  patria  cibis  vesci  varie  compo¬ 
sitis,  praecipue  ex  carne  confectis,  et  meraciori¬ 
bus  plus  aequo  addicti  liquoribus,  luxuriose  in 
illa  terra  ac  sua  haud  raro  vivunt.  Sed  obser¬ 
vationi  quidem  patet,  Indos,  qui  convenienter 
naturae  vivunt,  epulasque,  condimenta,  carnes, 
religiose  abhorrent,  inulto  minus  plecti. 

Gkegokius  noster,  inter  praelegendum,  nar¬ 
rat,  quosdam  ex  Anglis,  bellum  in  India  Orien¬ 
tali  gerentes,  luxuriose  viventes,  hepatitide  af¬ 
fectos  esse,  qui  paulo  post  in  praelio  capti  erant, 
et  sobrie  vivere  coacti  sunt,  et  nihil  nisi  ex  ory¬ 
za  et  lacte  concessis  capiebant,  qui  tamen  in 

carcere  bene  convaluerunt.  Ad  idem  pertinent 
Girdlestonii  verba,  “  That  at  the  famine  at 
Madras,  in  October  1782,  several  native  chil- 
dren  were  taken  by  the  English  to  their  tables. 
By  their  extreme  voracity,  their  viscera^  soon 
became  diseased,  their  bellies  tumefied,  and 
scirrhous  indurations  were  to  be  felt  in  ali  those 

who  had  not  their  diet  limited  for  a  consider- 

* 

able  time  V’  Nihil  de  hac  re  melius  dici  po¬ 
test,  quam  haec  verba,  quae  bene  probant  in¬ 
temperantiam  omnigenam  ad  morbum  excitan¬ 
dum  satis  valere. 

Vehementes  corporis  exercitationes .  —  Crebra 
exercitatione  omnium  generum  certaminum 
perturbatur  corpus  ;  cujus  vix  ulla  pars  magis 
dolet  quam  jecur.  Eodem,  instar  omnium,  iti¬ 
nera  longa  spectant,  quae  agmen  ad  defatiga¬ 
tionem  quotidie  faciunt.  Nulla  in  parte  terra¬ 
rum,  quam  in  Madrasia,  magis  in  aprico  est, 
ubi,  meridiano  soli  pulverique  objecti,  inter  bel¬ 
lum  gerendum,  milites  nostri  huc  et  illuc  hos¬ 
tem  prosequuntur. 


*  Essay  on  Hepatitis  of  India,  p.  26. 

Motus  animi . — Inter  hos  imprimis  recense¬ 
tur  ira,  ex  qua  jecur  adeo  agitatum  est,  ut 
maxima  in  copia  defluxerit  bilis.  Amor  et 
moeror,  necnon  timor  ac  suspicio,  vi  haud  mi¬ 
nima  pollent.  Hippocrates,  medicinae  pater, 
de  aliquo  scripsit,  in  quem  “  ex  viso  spectro” 
morbus  irruit» 

Nec  desunt  quam  plurima  alia,  quibus  infer¬ 
tur  malum  :  qualia,  obstipatio  5  aqua  corrupta ; 
injuriae  capiti  illatae  ;  calculi  jecori  inhaeren¬ 
tes  ;  denique  ad  oras  Coromandeliae  aer  ita 
siccus,  et  calidis  in  temporibus  periodicis  afflu¬ 
ens,  ut  cutem  per  castra  quam  maxime  perstrin¬ 
gat. 


DE  CURATIONE. 

■  .  E  :• :  \ 

Medicum,  in  hoc  pariter  ac  in  aliis  morbis 
ejusdem  ordinis,  summa  vi  decet  resolutionem 
adipisci.  1  deoque  omnia  adhibebit  remedia, 
quae  ad  illam  praecipue  valent.  Quaecunque 

nempe,  sub  capite  regiminis  antiphlogistici  in¬ 
clusa  sint,  summum  fructum  ferent.  Inter  haec, 
quae  efficacissime  agunt,  imprimis  sanguinis 
detractio,  diaeta  tenuis,  epispastica,  purgantia, 
hydrargyrus,  et  ea  quae  sudorem  eliciunt.  De 
his  singulis. 

i.  Sanguinis  detractio . — Ubicunque  febris  ur¬ 

geat,  nihil  citius  opem  feret  sanguinis  missione. 
Itaque  ab  hoc  subsidium  mox  petimus,  ubi  ad¬ 
sunt  inflammationis  signa.  Quantum  sangui¬ 
nis  mitti  debet,  ab  aegri  viribus,  aetate,  signo¬ 
rum  natura,  indoleque  corporis  pendet.  Quo  ci¬ 
tius,  eo  melius  :  orificium  ita  amplum  sit,  ut 
pleno  rivo,  satis  fluat  sanguinis  brevi  tempore. 
In  calidis  autem  regionibus,  quam  frigidis,  san¬ 
guis  multo  parcius  est  detrahendus  ;  nec  scari¬ 
ficatione,  hirudinibus,  aut  cucurbitula  cruenta, 
vasa  parti  dolenti  proxima  deplere  alienum  erit, 
ubi  pravus  corporis  habitus  talem  exaninitio- 
nem  ex  brachio  vetat.  i  "_-T 

ii.  Diaeta  tenuis  — Nihil  luxuriosum  in  men¬ 
sam  imponatur ;  victus  tenuissimus,  et  concoctu 
facillimus  sit,  ex  rebus  confectis,  quae  neque 

calorem  augent,  neque  ventriculum  irritant.  In¬ 
ter  alia,  lac  et  fruges  prosunt,  necnon  fructuum 
succi,  aut  potus  subacidi.  Sed  aeger  sana  men¬ 
te,  vinum  et  liquores  spirituosos  summo  cum 
odio  habet. 

in.  Epispastica.  —  Omnia  hujuscemodi,  cu¬ 
tem,  cui  imponuntur,  imprimis  exulcerant,  ita¬ 
que  inflammationem,  quae  intus  latet,  extror- 
sum  eliciunt.  Idcirco,  ad  jecur  inflammatum, 
talia  exulcerantia  esse  videntur  maxime  apta. 
Si  febris  autem  ardet,  haec  adhiberi  vix  unquam 
debent,  nisi,  sanguine  prius  misso,  cordis  ictus 
plus  solito  non  fiant.  Porro,  in  quibusdam  ca¬ 
sibus,  diu  repertum  est,  renem  inflammare  can¬ 
tharides,  et  dysuriam  movere.  Ad  id  malum 
debellandum,  potus  diluti  ac  glutinosi  praeser¬ 
tim  ferunt  opem  ;  et  illis,  cum  eodem  consilio, 
emplastrum  ex  tartrite  antimonii  praeparatum, 
multo  longius  antecellit. 

iv.  Purgantia . —  Haec  ad  leniora  ac  acriora 
optime  ordinantur  ;  modo  illa,  modo  haec,  aliis 
et  aliis  morbis  aptius  administrantur.  Huic 
morbo,  praesertim  sub  ejus  initio,  dum  ardet  in- 

flammatio,  sales  medii  praestant.  Hi  aqua  plu¬ 
rima  commisti  melius  valebunt,  quam  parcius 
soluti.  Hinc  ratio,  cur  aquae  diversae  apud 
Cheltenham  et  Harrowgate ,  a  jecinore  laboran¬ 
tibus  tantum  proficiant.  Si  alvus  autem  valde 
astringatur,  eam  ducere  prius  utile  erit,  quam 
ad  alia  acriora  confugimus.  Inter  haec,  maxi¬ 
ma  vi  pollent  submurias  hydrargyri,  pulvisque 
jalapae  compositus,  si  adhuc  tarda  perstat  alvus. 
Illum  cum  opio  conjunctum,  ita  plurimis  laudi¬ 
bus  tulit  eximius  Dr  Currie,  ut  ejusdem  usu, 
impune  deponatur  sanguinis  missio  aliter  ne¬ 
cessaria. 

v.  Hydrargyrus . — Inter  omnes  convenit,  qui 
in  India  artem  medicam  exercent,  hydrargy- 
rum  hepatitidi  acutae  pariter  ac  chronicae 
maximam  attulisse  opem  ;  sed  de  tempore  admi¬ 
nistrandi  non  ita  consentiunt.  Quidam  ex  hoc 
remedio,  rarius  ante  tertium  aut  quartum  diem, 
auxilium  petere  monent,  ubi  morbi  vires  con¬ 
quiescunt  ;  dum  alii,  a  primo  ejus  impetu,  ne 
suppuratio  superveniat,  semper  ad  usum  hydrar- 
gyri  confugiunt ;  et  tunc  hoc  medicamentum 

intus  et  extrorsum  continuo  adhibent,  donec  ex 
ore  affecto  saliva  scatere  incipiat.  Ubi  primum 
remittit  febris,  me  teste,  hydrargyrus  mihi  sum¬ 
mum  attulit  fructum,  praecipue  si  cum  illo 
opium  conjungitur ;  et,  alvus  tarda,  cum  infu¬ 
so  sennae  composito,  quoque  secundo  vel  die 
tertio  debet  leniter  solvi. 

vi.  Diaphoretica .—  Si  aliquid  obstat,  ne  hali¬ 
tus  per  cutem  libere  exire  queat,  rarius,  si  un¬ 
quam,  hominem  quoad  corpus  sanum  solemus 
invenire.  Quicquid,  igitur,  excretionem  per 
cutem  promoveat,  in  hoc  malo  vix  aspernen- 
dum.  Huic  usui  inservit  tartris  antimonii, 
parvis  in  dosibus  adhibita,  ita  ut  levem  nau¬ 
seam  cieat,  diluentibus  libere  epotis.  Ad  eun¬ 
dem  finem,  pediluvium  vel  balneum  tepidum 
pertinet. 

Si  omnia  jam  praescripta  nihil  boni  afferunt, 
et  nihil  morbi  impetum  sistit,  in  suppurationem 
ruentis,  ad  vires  corporis  insitas,  medicus 
summa  cum  cura  spectet.  Hoc  itaque  consi¬ 
lio,  omnia  aeger  capiat,  quae  corpus  bene  refi¬ 
ciunt.  Diaeta  sit  magis  lauta,  cui  adjicienda 

sunt  cinchona,  vinum  rubrum,  cum  opio,  quod 
somnum  conciliat.  Primum  consilium  est,  ut 
tumor  extrorsum  promineat,  et  ubi  pus  fluc¬ 
tuat,  tumore  inciso,  ibi  exeat.  Huic  haud  mi¬ 
nime  favent  cataplasmata  emollientia,  quae 
praecordia  bene  foveant.  Quod  si  tumor  ali¬ 
ter  discedat,  et  pus  in  partes  internas  irrumpat, 
quidvis  et  diluere  et  demulcere  queat,  ad  id 
expurgandum  necessarium  erit. 

Denique,  ut  aeger  ex  morbo  chronico  conva- 
leat,  capere  oportet  juscula  quae  bene  nutriunt, 
cibum  animalem  edere,  sed  eum  concoctu  faci¬ 
lem,  vinum  Lusitanum  modice  bibere,  ad  vires 
apte  reficiendas.  Illa,  quae  alvum  leniter  lax¬ 
ant,  per  totum  morbi  cursum  semper  memoria 
tenendum  est.  Exercitatio  modica  in  rus,  am¬ 
bulando  vel  equitando,  puro  in  aere,  semper  con¬ 
venit.  Epispastica  parti  dolenti  applicata,  to- 
pica  sanguinis  missio,  nunquam  vero  ex  bra¬ 
chio,  multum  juvant.  Ulcus  arte  factum,  fon¬ 
ticulus  qui  vocatur,  a  Doctore  Dick  institu¬ 
tus,  multam  laudem  habet  \  cujus  enim  ope 
multos  ad  sanitatem  dictum  est  rediisse.  Hy- 

drargyrus,  item,  hepate  durescente,  intus  as¬ 
sumptus,  vel  extrorsum  fricando  adhibitus,  ad 
gingivas  ciendas  usque,  et  tonica  haud  pauca, 
justam  retinet  laudem. 

Acidum  nitricum,  Doctor  Scott  medicus 
Bombaiensis,  medicas  ejus  virtutes  in  seipsum 
expertus,  maximis  extulit  laudibus  ;  et  nuper 
ex  balneo  nitro-muriatico  multi  affirmant  se 
haud  leve  commodum  experiri ;  sed  mihi  hoc 
morbo  affecto  nil  profuit.  Postremo,  si  aeger  in 
India  vitam  degit,  morbo  implicitus,  eum  ad 
patrium  solum  redire  oportet,  aut  caelum  mi¬ 
tius  migrare.  Namque  causae,  quae  primo  mor¬ 
bum  intulerunt,  ibi  continuo  perstant,  et  latuor 
habent  imperium  ad  morbum  iterum  gignen¬ 
dum. 


FINIS. 


